Oleg Efremov
Oleg Efremov, 1927-2000, russisk skuespiller og instruktør, uddannet 1949 på MXATs Studio-skole. 1956 oprettede han med studiekammerater og jævnaldrende ‘De unge skuespilleres studio-teater’, der senere blev til studio-teatret, Sovremennik, som han blev kunstnerisk leder af. Sovremennik betød et markant vendepunkt for sovjetisk teater og dramatik. 1970 blev E inviteret af ‘den gamle garde’ af skuespillere på Moskva Kunstnerteater (MXAT) til at være dets chefinstruktør. Under store dele af sin karriere underviste E på MXATs studio teaterskole. Var med til at grundlægge teaterforbundet STD 1986. 